CELEX: 32008R0775
Language: lv
Date: 2008-08-04 00:00:00
Title: Komisijas Regula (EK) Nr. 775/2008 ( 2008. gada 4. augusts ), ar ko nosaka maksimālo atlieku līmeni lopbarības piedevai kantaksantīnam papildus Direktīvā 2003/7/EK minētajiem nosacījumiem (Dokuments attiecas uz EEZ)

5.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 207/5
            
         
      KOMISIJAS REGULA (EK) Nr. 775/2008
   (2008. gada 4. augusts),
   ar ko nosaka maksimālo atlieku līmeni lopbarības piedevai kantaksantīnam papildus Direktīvā 2003/7/EK minētajiem nosacījumiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 2. punkta trešo teikumu,
   tā kā:
   
               (1)
            
            
               Piedevas kantaksantīna apstiprināšanas nosacījumi dažādu kategoriju dzīvniekiem ir noteikti ar Komisijas 2003. gada 24. janvāra Direktīvu 2003/7/EK, ar ko groza atļaujas nosacījumus kantaksantīna izmantošanai barībā saskaņā ar Padomes Direktīvu 70/524/EEK (2). Kategorijām, uz kurām attiecas Direktīva 2003/7/EK, minētā direktīva maina atļaujas nosacījumus, kas minēti Komisijas Regulā (EK) Nr. 2316/98 (3). Saskaņā ar Regulas (EK) Nr. 1831/2003 10. pantu minētā piedeva kā esošs lopbarības līdzeklis tika iekļauta Kopienas lopbarības piedevu reģistrā.
            
         
               (2)
            
            
               Pēc Komisijas pieprasījuma Eiropas Pārtikas nekaitīguma iestāde (iestāde) 2007. gada 14. jūnijā sniedza atzinumu par kantaksantīna maksimālo atlieku līmeni (MAL) dzīvnieku izcelsmes pārtikā (4). Lai tiktu ievērota kantaksantīna pieļaujamā dienas deva, iestāde ierosināja šai vielai noteikt MAL saskaņā ar minētajā atzinumā dotajām vērtībām.
            
         
               (3)
            
            
               Tāpēc papildus esošajiem barības piedevas kantaksantīna atļaujas nosacījumiem attiecīgi jānosaka minētās piedevas MAL.
            
         
               (4)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Papildus Direktīvā 2003/7/EK minētajiem atļaujas nosacījumiem kantaksantīna maksimālo atlieku līmeni piemēro kā noteikts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 4. augustā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 22, 25.1.2003., 28. lpp.
   
      (3)  OV L 289, 28.10.1998., 4. lpp.
   
      (4)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par kantaksantīna maksimālo atlieku līmeni pārtikā no dzīvniekiem, kuri baroti ar kantaksantīnu kā barības piedevu. The EFSA Journal (2007) 507, 1.–19. lpp.
   
      PIELIKUMS
      
                  EK Nr.
               
               
                  Piedeva
               
               
                  Ķīmiskā formula, apraksts
               
               
                  Dzīvnieku suga vai kategorija
               
               
                  Maksimāli pieļaujamais atliekvielu daudzums (MAL) attiecīgajos dzīvnieku izcelsmes pārtikas produktos
               
            
                  Krāsvielas, iekļaujot pigmentus
               
            
                  
                              1.
                           
                           
                              Karotinoīdi un ksantofilīni
                           
                        
            
                  E161 g
               
               
                  Kantaksantīns
               
               
                  C40H52O2
                  
               
               
                  Mājputni, izņemot dējējvistas
               
               
                  15 mg kantaksantīna/kg aknu (audi ar mitrumu) un 2,5 mg kantaksantīna/kg ādas/tauku (audi ar mitrumu)
               
            
                  Dējējvistas
               
               
                  30 mg kantaksantīna/kg olas dzeltenuma (audi ar mitrumu)
               
            
                  Lasis
               
               
                  10 mg kantaksantīna/kg muskuļu (audi ar mitrumu)
               
            
                  Forele
               
               
                  5 mg kantaksantīna/kg muskuļu (audi ar mitrumu)
               
            
                   
               
               
                  
                              3.1
                           
                           
                              Kantaksantīnu Kopienas tiesību akti atļauj izmantot kā pārtikas krāsu
                           
                        
               
                   
               
               
                  Mājputni, izņemot dējējvistas
               
               
                  15 mg kantaksantīna/kg aknu (audi ar mitrumu) un 2,5 mg kantaksantīna/kg ādas/tauku (audi ar mitrumu)
               
            
                  Dējējvistas
               
               
                  30 mg kantaksantīna/kg olas dzeltenuma (audi ar mitrumu)
               
            
                  Lasis
               
               
                  10 mg kantaksantīna/kg muskuļu (audi ar mitrumu)
               
            
                  Forele
               
               
                  5 mg kantaksantīna/kg muskuļu (audi ar mitrumu)